**หลักเกณฑ์การจัดสรรงบประมาณ**

**โครงการส่งเสริมและพัฒนาปรับปรุงหลักสูตรสถานศึกษาของสถานศึกษาสังกัดองค์กรปกครองส่วนท้องถิ่น**

**ประจำปีงบประมาณ พ.ศ.2559**

-----------------------

**หลักเกณฑ์ :** อุดหนุนให้แก่สถานศึกษาสังกัดองค์กรปกครองส่วนท้องถิ่นทุกแห่ง ต่อเนื่องเป็นประจำทุกปี จำนวน 1,466 แห่ง ๆ ละ 20,000 บาท รวมเป็นเงิน 29,320,000 บาท เพื่อเป็นค่าวัสดุและค่าใช้จ่ายในการพัฒนา/ปรับปรุงหลักสูตรของสถานศึกษาได้อย่างสมบูรณ์ ผู้เรียนได้รับการจัดการเรียนรู้ ทันต่อเทคโนโลยีที่เปลี่ยนแปลง สนองต่อความต้องการของผู้เรียน ท้องถิ่นและประเทศได้อย่างมีคุณภาพ มีรายชื่อสถานศึกษาตามเอกสารแนบท้ายหมายเลข 1

\*\*\*\*\*\*\*\*\*\*\*\*\*

**หลักเกณฑ์การจัดสรรงบประมาณ**

**โครงการจัดศูนย์การเรียนรู้สำหรับเด็กปฐมวัยตามหลักสูตรการศึกษาปฐมวัย**

**ในสถานศึกษาสังกัดองค์กรปกครองส่วนท้องถิ่น**

**ประจำปีงบประมาณ พ.ศ.2559**

-----------------------

**หลักเกณฑ์ :** อุดหนุนให้แก่สถานศึกษาสังกัดองค์กรปกครองส่วนท้องถิ่นทุกแห่ง ที่จัดการศึกษาปฐมวัย ต่อเนื่องจนครบทุกแห่ง ในปีงบประมาณ พ.ศ.2559 จัดสรรเป็นปีสุดท้าย จำนวน 204 แห่ง ๆ ละ 50,000 บาท
เป็นเงิน 10,200,000 บาท เพื่อเป็นค่าใช้จ่ายในการจัดให้มีศูนย์การเรียนรู้ 13 ศูนย์ ขึ้นภายในสถานศึกษา เพื่อจำลองของจริงให้นักเรียนได้สัมผัส เป็นการเพิ่มประสิทธิภาพให้การจัดกิจกรรมการเรียนการสอนของครูสู่ผู้เรียนให้ได้รับการพัฒนาอย่างต่อเนื่องเป็นระบบ และมีประสิทธิภาพ มีรายชื่อสถานศึกษาที่ได้รับการจัดสรรตามเอกสารแนบท้ายหมายเลข 2 และรายละเอียดรายการจัดศูนย์การเรียนรู้ 13 ศูนย์ ตามเอกสารแนบท้ายหมายเลข 2/1

\*\*\*\*\*\*\*\*\*\*\*\*\*\*

**หลักเกณฑ์การจัดสรรงบประมาณ**

**โครงการส่งเสริมกิจกรรมรักการอ่านในสถานศึกษาสังกัดองค์กรปกครองส่วนท้องถิ่น**

**ประจำปีงบประมาณ พ.ศ.2559**

-----------------------

**หลักเกณฑ์ :** อุดหนุนให้แก่สถานศึกษาสังกัดองค์กรปกครองส่วนท้องถิ่นทุกแห่ง ที่จัดการศึกษาขั้นพื้นฐาน
ต่อเนื่องจนครบทุกแห่ง (จัดสรรไปแล้วในปีงบประมาณ พ.ศ. 2557 – 2558 จำนวน 370 แห่ง) โดยในปีงบประมาณ พ.ศ.2559 จัดสรร จำนวน 180 แห่ง ๆ ละ 50,000 บาท เป็นเงิน 9,000,000 บาท อุดหนุนให้สถานศึกษาเพื่อเป็นค่าใช้จ่ายในการจัดกิจกรรมส่งเสริมรักการอ่านในสถานศึกษา /จัดหาสื่อ เพื่อส่งเสริม ปลูกฝัง และเชิญชวนให้นักเรียนเกิดความสนใจการอ่านอย่างต่อเนื่อง และสม่ำเสมอโดยการจัดกิจกรรมที่ตอบสนองต่อการส่งเสริมนิสัยรักการอ่าน มีรายชื่อสถานศึกษาที่ได้รับการจัดสรรตามเอกสารแนบท้ายหมายเลข 3

\*\*\*\*\*\*\*\*\*\*\*\*\*\*